מריו (זיכיון)

ערך זה עוסק בזיכיון משחקי מחשב. אם התכוונתם למשמעות אחרת, ראו .
| --- | --- |
הדמויות הראשיות בזיכיון מריו (מימין לשמאל): ואלואיג'י, בו, יושי, באוזר, הנסיכה דייזי, טואוד, מריו, הנסיכה פיץ', דונקי קונג, לואיג'י, ואריו
הדמויות הראשיות בזיכיון מריו (מימין לשמאל): ואלואיג'י, בו, יושי, באוזר, הנסיכה דייזי, טואוד, מריו, הנסיכה פיץ', דונקי קונג, לואיג'י, ואריו
 כללי
 תאריך הוצאה:  9 ביולי 1981
 סוגה:  זיכיון מדיה, סדרת משחקי וידאו
 פיתוח:  נינטנדו, שיגרו מיאמוטו
 ארץ מקור:  יפן
 דרישות תוכנה
 פלטפורמות:  משחק ארקייד, נינטנדו 64, Nintendo DS, Nintendo DSi, Nintendo 3DS, NEC PC-8800 series, Nelsonic Industries, MS-DOS, MSX, Nintendo Entertainment System, PlayChoice-10, Wii, Wii U, מחשב אישי, Virtual Boy, Super Nintendo Entertainment System, Sharp X1, Satellaview, ספקטרום סינקלייר, iOS, Intellivision, אטארי 5200, אטארי 7800, Atari 8-bit family, Atari 2600, אנדרואיד, Apple II, Amstrad CPC, iQue Player, Philips CD-i, Game Boy Advance, נינטנדו גיימקיוב, קומודור 64, Game Boy Color, Game & Watch, גיים בוי, נינטנדו סוויץ', בפסקה זו רשומה אחת נוספת שטרם תורגמה 
 
 mario.nintendo.com
 
מעצב משחקי הווידאו היפני שיגרו מיאמוטו יצר במקור את דמותו של מריו כאשר הוא פיתח את המשחק דונקי קונג בניסיון לייצר משחק וידאו חדשני ופורץ דרך עבור חברת נינטנדו.
מריו (באנגלית: Mario, ביפנית: マリオ) הוא זיכיון מדיה, אשר נוצר ומופק על ידי חברת משחקי הווידאו היפנית נינטנדו, ובו מככבת הדמות הבדיונית מריו. הזיכיון נוצר במקור על ידי מעצב המשחקים היפני שיגרו מיאמוטו. הזיכיון ממוקד בעיקר במשחקי וידאו, אך לאורך השנים זכו משחקי הווידאו של מריו לפופולריות רבה והיו בסיס לשורה ארוכה של סדרות טלוויזיה, סרטים, קומיקס, ומוצרים נלווים שונים ואפילו היוו את הבסיס להקמתו של פארק שעשועים של מריו ביפן. משחק הווידאו הראשון בזיכיון היה המשחק "האחים מריו" משנת 1983, אף על פי שדמותו של מריו הוצגה לראשונה במשחק הווידאו דונקי קונג משנת 1981, והוא הופיע עוד לפני כן במספר משחקים בסדרות דונקי קונג ובסדרת משחקים של Game & Watch. משחקי הווידאו בהם הופיע מריו פותחו לאורך השנים על ידי מגוון מפתחים כולל החברות נינטדו, הדסון סופט ואלפא דרים. רוב משחקי מריו יצאו באופן בלעדי עבור קונסולות משחקי הווידאו השונות ומחשבי היד של חברת נינטנדו.
תת הסדרה המרכזית והפופולרית ביותר בזיכיון של מריו היא סדרת "סופר מריו" אשר החלה עם השקת המשחק "האחים סופר מריו" בשנת 1985. סדרת משחקי סופר מריו עוקבת בעיקר אחר הרפתקאותיו של מריו בעולם הבדיוני של ממלכת הפטריות ובדרך כלל מסתמכת על יכולת הקפיצה של מריו אשר מאפשרת לו להביס את אויביו ולהתקדם במשחק. הצלחת הזיכיון של מריו הובילה עם השנים ליצירה של מעל ל-200 משחקים מז'אנרים שונים וכמו גם ליצירה של מספר תתי-סדרות משחקים, כולל משחקי ספורט כגון "Mario Golf" ו-"Mario Tennis", סדרת משחקי המרוצים "Mario Kart", סדרת משחקי המרוצים, סדרת משחקי החברה הממוחשבים "Mario Party", משחקי תפקידים כגון "מריו ולואיג'י", "Super Mario RPG" ו" Paper Mario", ומשחקים חינוכיים כגון "Mario Is Missing!", "Mario's Time Machine " ו"Mario Teaches Typing". חלק מהדמויות האחרות בזיכיון מריו, כמו דונקי קונג, ואריו, ויושי זכו לפופולריות רבה אשר תרמה לבסוף לכך שיש להם זיכיונות מוצלחים משלהם.
הזיכיון של מריו הוא אחד מזכיונות משחקי הווידאו הנמכרים ביותר בכל הזמנים, כאשר רבים מהמשחקים בזיכיון, ובפרט תת-הסדרה "סופר מריו", נחשבים לכמה ממשחקי הווידאו המצליחים ביותר שנוצרו אי פעם. הזיכיון של מריו הוא זיכיון משחקי הווידאו הנמכר ביותר בכל הזמנים, כאשר נכון לשנת 2022 נמכרו בסך הכל מעל ל-758.06 מיליון עותקים של משחקי הסדרה, כאשר 388.92 מיליון עותקים מהמשחקים היו משחקים בסדרת "סופר מריו".